b'\n_START_ARTICLE_\nOwen Gun\n_START_SECTION_\nOwen Gun i bruk\n_START_PARAGRAPH_\nOwen Gun var noe st\xc3\xb8rre og tyngre enn tilsvarende andre maskinpistoler, men var kjent som et uvanlig p\xc3\xa5litelig v\xc3\xa5pen. Under de harde kampene i jungelen i Ny-Guinea var det vanskelig \xc3\xa5 vedlikeholde v\xc3\xa5pen skikkelig og st\xc3\xb8v og gj\xc3\xb8rme gjorde at mange eller p\xc3\xa5litelige v\xc3\xa5pen ikke fungerte. Owen Gun var lett og demontere, hadde enda f\xc3\xa6rre deler enn en Stengun og \xc3\xa5pninger bak i glidekassen som slapp ut vann, rust og gj\xc3\xb8rme. Delene hadde ogs\xc3\xa5 ganske vid toleranse, slik at litt rusk i mekanismen ikke f\xc3\xb8rte til \xc3\xa5 v\xc3\xa5penet l\xc3\xa5ste seg._NEWLINE_Under kampene p\xc3\xa5 Guadalcanal og Salomon\xc3\xb8yene byttet australske og newzealandske kommandosoldater ut sine Thompson maskinpistoler med Owen Gun fordi Thompson ikke var diftsikker nok. B\xc3\xa5de New Zealand, Storbritannia og USA viste interesse for designen, men produksjonen ved John Lysaght var ikke stor nok til \xc3\xa5 dekke mer enn ettersp\xc3\xb8rselen p\xc3\xa5 hjemmebane. Etter andre verdenskrig ble den ogs\xc3\xa5 brukt senere av australske tropper i b\xc3\xa5de Koreakrigen og Vietnamkrigen. Den var standard maskinpistol frem til tidlig p\xc3\xa5 1960-tallet, hvor den ble byttet ut mot F1 maskinpistolen.\n_START_SECTION_\nKonstruksjon\n_START_PARAGRAPH_\nDen er bygget p\xc3\xa5 direkte blowback, og skyter med \xc3\xa5pent sluttstykke. Den er lett igjenkjennbar da den har et topp-montert v\xc3\xa5penmagasin og sidemonterte sikter. Den har en stokk som ikke er foldbar, men kom ogs\xc3\xa5 med pistolgrep.'